CELEX: 32018D1716
Language: fi
Date: 2018-11-13 00:00:00
Title: Komission täytäntöönpanopäätös (EU) 2018/1716, annettu 13 päivänä marraskuuta 2018, koulutuksen, audiovisuaalialan ja kulttuurin toimeenpanoviraston perustamisesta annetun täytäntöönpanopäätöksen 2013/776/EU muuttamisesta

14.11.2018   
               
               
                  FI
               
               
                  Euroopan unionin virallinen lehti
               
               
                  L 286/33
               
            
         KOMISSION TÄYTÄNTÖÖNPANOPÄÄTÖS (EU) 2018/1716,
         annettu 13 päivänä marraskuuta 2018,
         koulutuksen, audiovisuaalialan ja kulttuurin toimeenpanoviraston perustamisesta annetun täytäntöönpanopäätöksen 2013/776/EU muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 3 artiklan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksessa (EU) 2018/1475 (2) säädetään Euroopan solidaarisuusjoukkoja koskeva oikeudellinen kehys, joka tarjoaa nuorille mahdollisuuksia osallistua solidaarisuustoimiin. Kyseisellä ohjelmalla pyritään puuttumaan täyttämättömiin yhteiskunnallisiin tarpeisiin ja vahvistamaan yhteisöjä sekä edistämään samalla nuorten henkilökohtaista, koulutuksellista, sosiaalista, kansalaisuuteen liittyvää ja ammatillista kehitystä.
                  
               
                     (2)
                  
                  
                     Euroopan solidaarisuusjoukkojen toimien hallinnointiin kuuluu sellaisten teknisten hankkeiden toteuttaminen, jotka eivät edellytä poliittista päätöksentekoa mutta jotka vaativat korkeatasoista teknistä ja taloudellista osaamista koko hankesyklin ajan.
                  
               
                     (3)
                  
                  
                     Koulutuksen, audiovisuaalialan ja kulttuurin toimeenpanovirasto, jäljempänä ’virasto’, on osoittanut, että sen tapa hallinnoida unionin ohjelmia on tehokas. Virastoon on kertynyt pätevyyttä, osaamista ja valmiuksia sille delegoitujen ohjelmien hallinnoinnista usean vuoden ajalta.
                  
               
                     (4)
                  
                  
                     Asetuksen (EY) N:o 58/2003 3 artiklan 1 kohdan mukaisesti tehdyssä kustannus-hyötyanalyysissa todettiin, että Euroopan solidaarisuusjoukkojen toimien hallinnoinnin osittainen delegoiminen virastolle tuottaa sekä määrällisiä että laadullisia etuja.
                  
               
                     (5)
                  
                  
                     Kustannus-hyötyanalyysi, jossa kustannuksia verrattiin komission sisäisestä hallinnoinnista aiheutuviin kustannuksiin, osoitti, että viraston suorittama hallinnointi on 30 prosenttia tehokkaampaa ja kustannustehokkaampaa nettonykyarvona ilmaistuna. Virastolle delegoitaviksi suunnitellut uudet toimet vastaavat sen nykyistä toimeksiantoa ja tehtävää. Ne ovat myös jatkoa eurooppalaisen vapaaehtoispalvelun hankkeiden kaltaisille nykyisille toimille, jotka on delegoitu virastolle Euroopan parlamentin ja neuvoston asetuksella (EU) N:o 1288/2013 (3) perustetusta ohjelmasta ”Erasmus+”. Lisäksi Euroopan solidaarisuusjoukkojen sidosryhmät hyötyisivät viraston ohjelmien hallinnoinnista saamasta kokemuksesta. Sitä vastoin komission sisäinen hallinnointi aiheuttaisi häiriöitä, koska delegoitaviksi suunnitellut toimet eivät ole koskaan olleet vastuupääosastojen sisäisessä hallinnoinnissa eikä niillä ole siihen riittävästi valmiuksia.
                  
               
                     (6)
                  
                  
                     Sen vuoksi vastuu asetuksen (EU) 2018/1475 mukaisten uusien Euroopan solidaarisuusjoukkojen toimien eräiden osien toteuttamisesta olisi siirrettävä virastolle, minkä vuoksi komission täytäntöönpanopäätöstä 2013/776/EU (4) olisi muutettava vastaavasti.
                  
               
                     (7)
                  
                  
                     Jotta voidaan varmistaa, että tämän päätöksen ja asianomaisten toimien täytäntöönpano on jatkuvasti johdonmukaista, on tarpeen varmistaa, että virasto hoitaa kyseisten toimien täytäntöönpanoon liittyvät tehtävänsä siitä päivästä alkaen, jona asetus (EU) 2018/1475 tulee voimaan.
                  
               
                     (8)
                  
                  
                     Tässä täytäntöönpanopäätöksessä säädetyt toimenpiteet ovat toimeenpanovirastojen komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään täytäntöönpanopäätökseen 2013/776/EU 3 artiklan 1 kohdan ensimmäiseen alakohtaan f alakohta seuraavasti:
            
               
                           ”f)
                        
                        
                           Euroopan solidaarisuusjoukot.
                           Virastolle annetaan myös tehtäväksi tarjota palveluja muille unionin ohjelmille, jotka edistävät Euroopan solidaarisuusjoukkojen oikeudellisesta kehyksestä annetun asetuksen (*1) 5 artiklan 3 kohdassa tarkoitettujen Euroopan solidaarisuusjoukkojen tavoitteiden saavuttamista.
                        
                     
         
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan Euroopan solidaarisuusjoukkojen oikeudellisesta kehyksestä annettavan säädöksen (5) voimaantulopäivästä.
         
         
            Tehty Brysselissä 13 päivänä marraskuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EYVL L 11, 16.1.2003, s. 1.
         
            (2)  Euroopan parlamentin ja neuvoston asetus (EU) 2018/1475, annettu 2 päivänä lokakuuta 2018, Euroopan solidaarisuusjoukkoja koskevasta oikeudellisesta kehyksestä sekä asetuksen (EU) N:o 1288/2013, asetuksen (EU) N:o 1293/2013 ja päätöksen N:o 1313/2013/EU muuttamisesta (EUVL L 250, 4.10.2018, s. 1).
         
            (3)  Euroopan parlamentin ja neuvoston asetus (EU) N:o 1288/2013, annettu 11 päivänä joulukuuta 2013, unionin koulutus-, nuoriso- ja urheiluohjelman ”Erasmus+” perustamisesta ja päätösten 1719/2006/EY, 1720/2006/EY ja 1298/2008/EY kumoamisesta (EUVL L 347, 20.12.2013, s. 50).
         
            (4)  Komission täytäntöönpanopäätös 2013/776/EU, annettu 18 päivänä joulukuuta 2013, koulutuksen, audiovisuaalialan ja kulttuurin toimeenpanoviraston perustamisesta ja päätöksen 2009/336/EY kumoamisesta (EUVL L 343, 19.12.2013, s. 46).
         
            (5)  Ks. alaviite 2.